Organizácia a podmienky pedagogického procesu a prevádzky na Vysokej škole medzinárodného podnikania IMS Slovakia v Prešove
pre akademický rok 2020/2021

**Pokyn rektora**

**Zriadenie krízového štábu.**

Členovia krízového štábu: Ing. Jozef Polačko (predseda)

doc. PaedDr. Marek Storoška, PhD. (člen)

Ing. Anna Polačková (členka)

Členovia monitorovacieho a koordinačného orgánu:

PhDr. Ing. Eva Hvizdová, PhD. (predseda)

Mgr. Katarína Polačková (člen)

Mgr. Michal Mašlej (člen).

Krízový štáb prijíma opatrenia v súlade s odporúčaniami, ktoré v manuály Organizácia
a podmienky pedagogického procesu a prevádzky na vysokých školách pre akademický rok 2020/2021 odporučilo MŠVVaŠ SR.

Monitorovací a koordinačný orgán má na starosti sledovanie epidemiologickej situácie, manažment a návrh opatrení na základe odporúčaní v manuály prispôsobené pre Vysokú školu medzinárodného podnikania ISM Slovakia v Prešove.

**Opatrenia súvisiace s KORONAVÍRUSOM, aktualizácia k 07. 09.2020**

Opatrenia Vysokej školy medzinárodného podnikania ISM Slovakia
v Prešove k aktuálnej epidemiologickej situácii výskytu koronavírusu COVID-19

*V súvislosti s aktuálnou epidemiologickou situáciou výskytu koronavírusu COVID 19, vedenie* Vysokej školy medzinárodného podnikania ISM Slovakia v Prešove *(ISM) prijalo nasledujúce opatrenia, platné od začiatku zimného semestra akademického roka 2020/21:*

**1**. Pri hlavnom vstupe do priestorov ISM a vo všetkých prednáškových miestnostiach
s kapacitou väčšou ako 50 miest zabezpečí zariadenia na dezinfekciu rúk.

**2.** Pri vzdelávacích aktivitách je potrebné v miestnostiach aplikovať šachovnicové sedenie študentov, t.j. kapacita miestnosti môže byť využitá na max. 50%. V prípade, ak technické možnosti miestnosti neumožňujú dodržať uvedené pravidlo (kapacita miestnosti je nižšia ako dvojnásobok počtu osôb, ktorí sa na vzdelávacej aktivite mali zúčastniť), odporúča sa kontaktnú výučbu doplniť o online prenos, resp. o iný spôsob dištančnej výučby.

**3.** Zamestnanci aj študenti musia mať v priestoroch univerzity rúško alebo ochranný štít, pričom vedenie ISM odporúča používať aj rukavice.

**4**. V priestoroch ISM sa vyčlení jedna miestnosť, do ktorej sa premiestni zamestnanec, resp. študent s podozrením na ochorenie COVID-19, pokým bude vyšetrený, resp. inštruovaný
o ďalšom postupe zodpovednými pracovníkmi ÚHH, alebo RÚVZ.

**5**. Každý zamestnanec, ktorý bude pozitívny na COVID-19, resp. u ktorého bude podozrenie na dané ochorenie okrem hlásenia na RÚVZ o tejto skutočnosti informuje aj predsedu monitorovacieho a koordinačného orgánu

**6**. Študent, ktorý bude pozitívny na COVID-19, resp. u ktorého vznikne podozrenie na dané ochorenie, okamžite prerušuje kontaktnú výučbu. Prerušenie kontaktnej výučby sa týka aj všetkých ďalších študentov, ktorí patria do študijnej skupiny daného študenta. Prerušenie sa netýka študentov ďalších študijných skupín, ani vyučujúcich.

**7**. Zamestnanci, ktorí boli v bezprostrednom kontakte so zamestnancom pozitívnym na COVID-19, t.j. zamestnanci pracujúci v rovnakej kancelárii, zostávajú na prácu mimo pracoviska do negatívneho výsledku na COVID-19.

**8**. Začiatok akademického roka 2020/2021 sa bude konať podľa pôvodného harmonogramu, t.j. 21.9.2020. Prezenčná forma vyučovania (vrátane prípadnej bezkontaktnej online) začína 28.9.2020.

**09**. Do 15.9. 2020 sú všetci zamestnanci a študenti povinní vyplniť online čestné vyhlásenie s informáciami o kontaktoch s nakazenými alebo podozrivými osobami, účasti na hromadných akciách a cestách do zahraničia, v súlade s platnými opatreniami Úradu verejného zdravotníctva Slovenskej republiky. Odkaz na online čestné vyhlásenie bude zverejnený na web stránke ISM.

**10.** Člen monitorovacieho a koordinačného orgánu aktívne upozorní osobitne zahraničných študentov, a to v dostatočnom predstihu pred začiatkom vzdelávania na podmienky vstupu na územie SR a informuje ich o prípadných osobitných podmienkach, ktoré ISM vyžaduje s cieľom zabezpečenia bezpečného akademického prostredia.

**11.** ISM zriaďuje informačný kanál v podobe telefonických a emailových kontaktov na poskytovanie informačného servisu pre študentov a zamestnancov ohľadom epidemiologickej situácie a ochorenia COVID 19:

studijne@ismpo.sk (slovensky)

maslej@ismpo.sk (slovensky)

sekretariatrektora@ismpo.sk (slovensky, anglicky)

kancelar@ismpo.sk (slovensky, nemecky, rusky)

00421 (0)51/7581797 (slovensky)

00421 (0)51/7581798 (slovensky, anglicky, rusky)

**12**. Presný postup a podrobné podmienky organizácie pedagogického procesu v akejkoľvek z troch fáz budú kopírovať odporúčania MŠVVaŠ SR o organizácii a podmienkach pedagogického procesu a prevádzky na vysokých školách pre AR 2020/2021

V Prešove 07. septembra 2020

Dr. h. c. doc. PaedDr. Marek Storoška, PhD., v.r.

rektor